Alassane Pléa

Alassane Alexandre Pléa (* 10. marec 1993, Lille, Francúzsko) je francúzsky profesionálny futbalista, ktorý hráva na pozícii útočníka v nemeckom klube Borussia Mönchengladbach.

Klubová kariéra

Olympique Lyon 
Pléa debutoval v A-tíme Olympique Lyon 7. októbra 2012 v zápase na trávniku Lorientu pri remíze 1:1.

OGC Nice 
V lete 2014 prestúpil Pléa do OGC Nice za prestupovú čiastku 450 000 libier. V prvej sezóne za klub odohral 33 zápasov v ktorých strelili tri góly.

23. októbra 2016 zaznamenal hattrick pri víťazstve 4:2 nad Metz. V sezóne 2016/17 prispel 11 gólmi a jeho Nice skončili v lige na treťom mieste. S 11 gólmi bol piatym najlepším strelcom Ligue 1.

Borussia Mönchengladbach 
V júli 2018 sa Pléa pripojil k Borussii Mönchengladbach a podpísal zmluvu na päť rokov. Do nemeckého klubu prestúpil za 25 miliónov eur. V klube debutoval 19. augusta v prvom kole DFB-Pokal na ihrisku BSC Hastedt, v zápase zaznamenal hattrick a jeho tím vyhral vysoko 11:1. Svoj prvý gól v Bundeslige strelil 1. septembra pri remíze 1:1 na trávniku Augsburgu. Svoju prvú sezónu v klube zakončil s 12 ligovými gólmi v 34 zápasoch.

V sezóne 2020/21 sa prvýkrát presadil 3. októbra 2020 pri víťazstve 3:1 nad 1. FC Köln. O  mesiac neskôr strelil hattrick proti Šachtaru Doneck v skupinovej fázy Ligy majstrov UEFA 2020/21. Ďalšie dva góly v Lige majstrov strelili pri prehre 2:3 s Interom Miláno 1. decembra. Borussia Mönchengladbach aj vďaka nemu postúpila do osemfinále Ligy majstrov.

V sezóne 2022/23 odohral vo všetkých súťažiach 31 zápasov v ktorých strelil dva góly.

Medzinárodná kariéra 
Vo francúzskej reprezentácii odohral doposiaľ jeden zápas. Debutoval 20. novembra 2018 v priateľskom zápase proti Uruguaju (1:0).

Štatistiky

Klubové 
K 28. júnu 2023

Poznámky
1 Liga majstrov UEFA
2 Európska liga UEFA

Medzinárodné 
K 28. júnu 2023

Referencie

Iné projekty

Externé odkazy 
 Alassane Pléa na transfermarkt.com

Zdroj 

Francúzski futbalisti
Hráči Olympique Lyonnais
Hráči AJ Auxerre
Hráči OGC Nice
Hráči Borussia Mönchengladbach
Hráči Ligue 1
Hráči Fußball-Bundesligy
Osobnosti z Lille